kardosdrur/scandi-wiki huggingface dataset:
Anguirus

Anguirus (アンギラス, Angirasu) er et monster fra Godzilla-filmene. Han debuterede i filmen Godzilla Raids Again (1955) og er Godzillas første fjende, men bliver senere Godzillas ven. Han har udseende som en Ankylosaurus, er 60 meter høj, 100 meter lang og over 1000 ton tung. Anguirus har pigge på ryggen og halen, samt horn på hovedet.

Film 
 Godzilla Raids Again (1955) 
 Destroy All Monsters (1968) 
 Godzilla vs. Gigan (1972) 
 Godzilla vs. Megalon (1973) 
 Godzilla vs. Mechagodzilla (1974)
 Godzilla: Final Wars (2004)

Television 
 Godzilla Island (1997-1998)

Computerspil 
 Godzilla / Godzilla-Kun: Kaijuu Daikessen (Game Boy - 1990)
 Battle Soccer: Field no Hasha (SNES - 1992)
 Kaijū-ō Godzilla / King of the Monsters, Godzilla (Game Boy - 1993)
 Godzilla: Battle Legends (Turbo Duo - 1993)
 Godzilla: Monster War / Godzilla: Destroy All Monsters (Super Famicom - 1994)
 Godzilla Giant Monster March (Game Gear - 1995)
 Godzilla Trading Battle (PlayStation - 1998)
 Godzilla: Destroy All Monsters Melee (GCN, Xbox - 2002/2003)
 Godzilla: Domination! (GBA - 2002)
 Godzilla: Save the Earth (Xbox, PS2 - 2004)
 Godzilla: Unleashed (Wii, PS2 - 2007)
 Godzilla Unleashed: Double Smash (NDS - 2007)

Litteratur 
 Godzilla at World's End
 Godzilla vs. The Robot Monsters
 Godzilla: Kingdom of Monsters (2011)
 Godzilla Legends (2011)
 Godzilla: Rulers of Earth (2013)

Se også 
Godzilla
Rodan
Mothra
King Ghidorah
Mechagodzilla

Kaiju
Ole Christensen (atlet)

Ole Christensen (født 1960) er en tidligere dansk atlet medlem af Korsør AM og fra 1981 AK73.

Ole Christensen vandt flere medaljer ved DM.

Danske mesterskaber 
  1983 400 meter 48,82
  1981 200 meter 22,12
  1981 400 meter 48,96
  1980 400 meter 49,26
  1978 200 meter 22,61

Personlige rekorder 
 100 meter: 10.8h 1982
 200 meter: 21.8h 1981
 400 meter: 48.1h 1981

Litteratur 
 "En blomst sprang ud" 1. udgave 2004, 179 sider. Redaktion: Peter Bistrup, Per Kold Larsen og Morten Lasse Møller Opsætning og layout: Dorthe Boye  Gratis som pdf fil

Eksterne henvisninger 
 DAF i tal – Ole Christensen

Sprintere fra Danmark
Atleter fra AK73
Atleter fra Korsør AM
Idrætsforeningen Gullfoss

Idrætsforeningen Gullfoss er en dansk atletikklub hjemmehørende på Amager i København. Klubbens træningsfaciliteter findes på Sundby Idrætspark.

Idrætsforeningen stiftedes 2. august 1927, på Islands Brygge, ved "Faste batteri" med to afdelinger: atletik og håndbold. I midten af 1970'erne valgte håndbold afdelingen at fusionere med Christianshavns Idræts Klub, og atletik afdelingen kørte videre selvstændigt.

Atleter fra Gullfoss
Thyge Thøgersen 
Henrik Petersen
Stig Oxholm 
Sven Fosbo 
Søren Corneliussen
Edgar Wendelboe 
Helge Fals
Claus Bahrt 
Curd Bahrt
Heidi Vand
Kim Nielsen(Scharboe)

Eksterne kilder/henvisninger
Gullfoss´s hjemmeside 

Dansk Atletik Forbunds Gullfoss statistik 
 
Atletikklubber i Danmark
Sport på Amager
Oscaruddelingen 1934

Oscaruddelingen 1934 var den sjette oscaruddeling hvor de bedste film fra 1932 og 1933 blev æret med oscarstatuetter af Academy of Motion Picture Arts and Sciences. Uddelingen fandt sted 16. marts på The Ambassador Hotel i Los Angeles, USA. Værten var Will Rogers, der også uddelte alle priserne.

Da Will Rogers uddelte prisen for bedste instruktør åbnede han kuverten og råbte "Come up and get it Frank!" (kom og hent den Frank). Frank Capra, der var sikker på han havde vundet, sprang op på scenen for at modtage oscaren, men Rogers mente Frank Lloyd, der vandt for Cavalcade. Rogers kaldte den sidste nominerede, George Cukor, op på scenen, muligvis for at nedtone Capras brøler.

Det var sidste gang at uddelingen strakte sig over 2 år.

Priser

Eksterne Henvisninger 

 oscar legacys hjemmeside

1934
Kultur i 1934
Social positivisme

Social positivisme (også kaldet klassisk positivisme) – er en skole inden for filosofien. I 1822 formulerede Auguste Comte loven om de tre stadier, som inddeler menneskets erkendelse i tre stadier; det teologisk-fiktive-, det metafysiske-abstrakte- og det positiv-videnskabelige stadium. Heri bliver den positive videnskabelige metode defineret som det ultimative niveau for den menneskelige opfattelse af verden.

De tre stadier af menneskelig erkendelse 
De tre stadier er som følger:

Det teologisk-fiktive stadie 
I dette stadie opfattes verdens fænomener som resultat af gudernes indgriben. Der stilles ikke spørgsmål ved noget af det, idet alt kan forklares ved reference til en guddom. I den nordiske mytologi var torden eksempelvis skabt af guden Thor, når han slog med sin hammer.

Det metafysisk-abstrakte stadie 
Dette stadie opfatter verden som en serie af abstrakte eller metafysiske fænomener. Verden styres altså af skjulte kræfter eller hemmelige love, som ikke kan iagttages af det menneskelige intellekt. Et eksempel på dette er tyngdekraften, som af Newton bare blev opfattet som en skjult og uforståelig kraft, som han kun kunne observere og beskrive uden at dog forstå. Dette har ændret sig i moderne tid med den partikelfysiske standardmodel.

Det positivistisk-videnskabelige stadie 
Dette stadie er det ultimative for det menneskelige intellekt ifølge Auguste Comte, og betegner en tankegang, hvori der gives slip på forestillingen om at kunne forstå meningen med verden og forestillingen om en højere magt, hvorefter der i stedet fokuseres på at forstå verdens mekanismer og forudsige fremtidige hændelser. Comte udtrykker det som “At vide for at forudse med henblik på at kunne.” Den partikelfysiske standardmodel fra forrige sektion er et godt eksempel på denne ændring.

Referencer 

Filosofi
Johan af Orléans, greve af Valois-Angoulême

Johan den gode af Orléans (fransk: Jean d'Orléans, le « bon comte Jean d'Angoulême ») ( 1399 – 30. april 1467), var greve af Angoulême og Périgord.

Medlem af kongefamilien 
Johan af Orléans var søn af hertug Ludvig 1. af Orléans og sønnesøn af kong Karl 5. af Frankrig. Han blev farfar til kong Frans 1. af Frankrig.

Liv 
Johan var englændernes gidsel fra 1412 til 1444.

Efter sin løsladelse giftede han sig med i 1449 med Marguerite de Rohan. De fik tre børn. Én af dem Karl af Angoulême blev far kong Frans 1. af Frankrig.

Kilder 
Artiklen bygger helt eller delvist på Tysk Wikipedia.

Eksterne henvisninger 

Huset Capet
Kongelige fra Frankrig
Grever fra Frankrig
Heidi Vand

Heidi Vand (født 1974) er en tidligere dansk atlet og medlem af IF Gullfoss. Hun vandt to bronzemedaljer ved det danske meterskab i trespring 1994 og 1995 samt otte danske junior- og U23-mesterskaber.

Danske mesterskaber 
  1995 Trespring 11,41
  1994 Trespring 10,92

Eksterne henvisninger 
 DAF i tal – Heidi Vand

Trespringere fra Danmark
Atleter fra IF Gullfoss
Letizia af Spanien

Dronning Letizia af Spanien (opr. Letizia Ortiz Rocasolano; født 15. september 1972 i Oviedo, Spanien) er hustru til Felipe 6. af Spanien, Spaniens konge siden 19. juni 2014.

Letizia har uddannelse som journalist og har tidligere arbejdet ved bl.a. det spanske tv-netværk TVE. Hun blev gift 6. august 1998 med forfatter og lærer Alonso Guerrero Pérez, efter 10 års forhold. Parret skiltes dog allerede igen året efter.

Ægteskab og børn 
Den 1. november 2003 blev hun til manges overraskelse, præsenteret som forlovet med den spanske kronprins. Brylluppet blev holdt den 22. maj 2004 i Almudena-katedralen i Madrid. Parret har to børn:
 Leonor af Spanien (31. oktober 2005) – nr. 1 i tronfølgen
 Sofia af Spanien (29. april 2007)

Eksterne henvisninger 

Dronninger af Spanien
Journalister fra Spanien
Hungermarchen

Hungermarchen er navnet på en happening og en række skulpturer af den danske kunstner Jens Galschiøt i 2001.

Koncept 
Hungermarchen er en påmindelse om, at hvis verdens ubalance ikke bliver ændret, vil de desperate ofre en dag banke på vores dør. 

For at minde om de spørgsmål, som verden står over for, skabte Jens Galschiøt 27 skulpturer af sultende afrikanske børn ud af bronze. "Børnene" står passive og ser tomt frem for sig.
Skulpturinstallationen og navnet var inspireret af filmen "The March" fra 1990, hvor en horde sultende mennesker marcherer mod Europa. De viste de skulle dø, men de ville have de privilegerede til at til at se dem dø.

Hungermarchen marcherer overalt i verden. 
I sommeren 2002 var 27 sultende afrikanske drenge færdigstøbt i kobber. De startede en rundtur i hele Danmark for at protestere mod regeringens nedskæring af udviklingsbistanden.

Jens Galschiøt lancerede initiativet i samarbejde med NGO-Forum i Århus. Hundredvis af frivillige deltog i skabelsen af skulpturer i kunstnerens værksted og i at opstille hunger hæren i kirker, butikscentre og på gader og stræder i Danmark. Hunger marchen var i mange byer.

I marts 2003 brugte Folkekirkens Nødhjælp skulpturerne i deres indsamling til støtte for børn, der er blevet forældreløse på grund af aids.

Hunger marchen i dag 
Hunger marchen har ofte været med i forskellige demonstration i hele verden – fra Hongkong, Paris, London, Athen til Sverige og Tyskland og de er stadig aktive fx i klima-demonstrationer ved cop 15 og 16. 
Skulpturerne sættes på trækvogne der kobles sammen som en togvogn og trækkes igennem demonstrationerne.

2001 den første hungerdreng var en Nike-dreng 

I maj 2001. Midt i på gågaden i Odense står en bronzeskulptur af en 12 år gammel, udsultet sort dreng med et par skinnende nye Nike sko.
Skulpturen, står på en poleret sort piedestal, med sloganet ”Just Do It” skrevet i granitten.
Jens Galschiøt fortæller "Med denne skulptur vil jeg pege på det hykleri der udøves af visse virksomheder, der i deres livsstil reklamer linker deres mærker med begreber som frihed og lighed, mens de på samme tid kynisk udnytter og undertrykker de arbejdere, som laver deres produkter"
Det var denne skulptur der udgjorde grundmodellen for hele hungermarchen.

Hungermarchen på ASEM 4 
I løbet af ASEM 4-topmødet i København i september 2002 blev vejen ud til konferencen, blokeret af de 27 "hunger drenge", for at sætte fokus på manglende social retfærdighed. De 27 skulpturer repræsenterede de forarmede mennesker i den tredje verdens lande, der lider under at (mærkevare) virksomhederne kun har fokus på overskud, i stedet for at udvikle de lande, som deres fabrikker ligger i. Begivenheden var arrangeret i samarbejde med Care-Danmark og frelsens hær. Sidstnævnte organisation leverede de brugte Adidas, Nike og Reebok sko som skulpturerne havde på.

Referencer 

Skulpturer af Jens Galschiøt
Geoffroys kat

Geoffroys kat (latin: Leopardus geoffroyi) er et kattedyr som lever i Mellem- og Sydamerika. Den er på størrelse med en tamkat. Den er opkaldt efter den franske zoolog Étienne Geoffroy Saint-Hilaire (1772-1844).

Beskrivelse 
Længden af hoved og krop er 60 cm, dertil kommer halen på 30 cm. Pelsens grundfarve er grå eller gulbrun med små sorte pletter. Der forekommer ofte melanistiske individer. Den er udbredt i den sydlige halvdel af Sydamerika, øst for Andesbjergene. Her lever den både i skove og i græsland med spredte træer. Føden består blandt andet af harer og gnavere. Da den også jager fisk i vandet, bliver den i Sydamerika også kaldt "fiskekat".

Kilder og eksterne henvisninger 

 Geoffroy's Cat  Feline Conservation Federation.

Kattefamilien
Kodkod

Kodkod (latin: Leopardus guigna) er den mindste naturligt hjemmehørende katteart i Amerika. Den findes i det  centrale og sydlige Chile og tilgrænsende dele af Argentina. Her lever den i skove af mindre gnavere og fugle.

Beskrivelse 
Længden af hoved og krop er 40-50 cm, halen er 20-25 cm lang og den vejer 2-3 kg. Pelsen er grå til beigefarvet med små sorte pletter. Den ligner geoffroys kat, men ansigtet er smallere, poterne er brede og halen er mere busket. Bagsiden af ørerne er sort med en iøjnefaldende hvid plet. Helt sorte individer forekommer ret hyppigt, især i bjergegne. På øen Chiloé samt andre øer er den sorte form dominerende.

Kilder og eksterne henvisninger 

 Guigna  Feline Conservation Federation.
Kattefamilien
Christina Perri

Christina Judith Perri (født 19. august 1986) er en amerikansk sanger og sangskriver fra Philadelphia i USA.
Christina udgav blandt andet albummet Jar of hearts, og var med til at lave soundtracket til Breaking Dawn den fjerde og sidste bog og film i Twilight-serien.

Eksterne henvisninger 

 

Sangere fra USA
Personer fra Philadelphia
Asiatisk løve

Den asiatiske løve (latin: Panthera leo persica) er en underart af løve, som ikke lever vildt andre steder end i Gir Forest nationalpark i Gujarat, Indien.

Referencer 

Løver
Grand Hotel (film fra 1932)

Grand Hotel er en Oscarbelønnet amerikansk dramafilm fra 1932 instrueret af Edmund Goulding. Hovedrollerne spilles af Greta Garbo, John Barrymore, Joan Crawford, Wallace Beery og Lionel Barrymore. Grand Hotel er et romantisk drama som udspiller sig på et luksushotel i Tyskland, og er baseret på et skuespil fra 1930 skrevet af William A. Drake og Béla Balázs. Dette skuespil var baseret på Vicki Baums roman Menschen im Hotel fra 1929. Filmen ble i 1933 belønnet med en Oscar for bedste film.

I 1945 lavede MGM en nyindspilning kaldet Weekend på Waldorf, og i 1959 kom en fransk-tysk nyindspilning med titlen Menschen im Hotel. I 1958 kom en mislykket sceneversion kaldet At the Grand og i 1989 kom en sucsessfuld sceneversion kaldet Grand Hotel: The Musical.

Handling 

Flere personer, som er mere eller mindre mislykkede eller på kant med loven, mødes tilfældigt på det luksuriøse Grand Hotel i Berlin. Blandt dem den russiske ballerina Grusinskaya som ønsker sig tilbage til den tid, da hun var en succesfuld balletdanser, og Baron Gaigern som har sløset sin formue væk og som nu brødføder sig som juveltyv. Grusinskaya bliver forelsket i baronen efter at hun tager ham på fersk gerning, mens han er i færd med at stjæle hendes juveler. Den døende regnskabsfører Kringelein, hans chef direktør Preysing og dennes sekretær bor også på hotellet. Alle disse bliver efterhånden involveret med hinanden – med tragisk udfald for nogen.

Referencer

Eksterne henvisninger 

 

Dramafilm fra USA
Romantiske film fra USA
Oscar for bedste film
Amerikanske film fra 1932
Cavalcade (film)

Cavalcade er en Oscarbelønnet amerikansk dramafilm fra 1933 instrueret af Frank Lloyd. Hovedrollerne spilles af Diana Wynyard, Clive Brook, Una O'Connor og Herbert Mundin. Filmen er baseret på et skuespil med samme titel fra 1931, skrevet af Noël Coward. Filmen blev belønnet med tre Oscars, inklusiv Bedste film.

Handling 

Filmen skildrer familien Marryot og deres tjener Bridges liv fra boerkrigen, hvor Robert Marryot var kaptajn og Bridges korporal, da Jane Marryot og Ellen Bridges grædende tager afskjed med sine ægtemænd. Senere følger vi familierne til verdenskrigen. Marryot mister begge sine sønner, Bridges datter bliver en kendt danserinde og filmen slutter med at Robert og Jane drikker året 1933 ind som to gamle mennesker.

Handlingen strækker sig fra 1899 til 1933. Flere historiske hændelser ligger til grund for filmens handling, inklusiv Boerkrigen, Dronning Victorias død, Titanics forlis og Første verdenskrig.

Priser og nomineringer 
Oscar:
 Bedste Film (1932/33, vinder)
 Bedste Instruktør (Frank Lloyd, vinder)
 Bedste Kvindelige Hovedrolle (Diana Wynyard, nomineret)
 Bedste Scenografi (William S. Darling og Fredric Hope, vinder)

Eksterne henvisninger 
 
 Calvalcade på TCM

Dramafilm fra USA
Oscar for bedste film
Amerikanske film fra 1933
Film instrueret af Frank Lloyd
Skallesluger

Skallesluger er i Danmark tre arter af egentlige andefugle (Anatidae) i ordenen andefugle (Anseriformes):
 Stor skallesluger (Mergus merganser)
 Toppet skallesluger (Mergus serrator)
 Lille skallesluger (Mergellus albellus)
Talvik

Talvik er en landsby i Alta kommune i Troms og Finnmark fylke i det nordlige Norge, ved Europavej 6, på vestsidan af Altafjorden. Byen var en vigtig handelsplads i 1800-tallet, og var ind til  1964 hjemsted for en selvstændig kommune

Eksterne kilder og henvisninger
Talvik, Store norske leksikon, hentet 28. januar 2012

Troms og Finnmarks geografi
Byer i Norge
Olympiske Orden

Den olympiske orden er en udmærkelse som tildeles af den Internationale Olympiske Komité. Den er den højeste udmærkelse indenfor den olympiske bevægelse. Ordenen indstiftedes i maj 1975, og tildeles for fortjenstfuld indsats for idræt eller for den olympiske sag og kan tildeles både personer, som selv har været aktive og andre som arbejder med sport. Udnævnelser af ordenen sker gennem nominationer til Det Olympiske Ordensråd og efter beslutning af eksekutivkomitéen i IOK.

Insignier 
Ordenstegnet for den olympiske orden består af en kæde til at bære om halsen. Kæden har de olympiske ringe foran med olivengrene på siderne.

Klasser 
Den olympiske orden tildeles i to klasser: Guld og sølv. Tidligere fandtes der også en tredje klasse, bronze, men denne er ikke tildelt efter 1984.

Tildeling 
Den olympiske orden tildeles fremtrædende idrætsmænd og idrætskvinder, statsoverhoveder og idrætsledere. Ved afslutning af de olympiske lege er det sædvane at arrangementskomitéens leder tildeles ordenen i guld, mens øvrige medlemmer får ordenen tildelt i sølv.

Sportspriser
Ordener, dekorationer og medaljer
Orden
Etableret i 1975
Vestafrikansk løve

Den vestafrikanske løve (latin: Panthera leo senegalensis) er en underart af løven, der lever i de vestafrikanske lande Benin, Burkina Faso, Niger, Nigeria og Senegal. Undersøgelser fra 2014 tyder på, at der nu kun findes omkring 400 individer tilbage i naturen, inklusiv unge dyr.

Kilder og eksterne henvisninger 

Løver
Masailøve

Masailøven (latin: Panthera leo nubica) er en østafrikansk underart af løven. Denne underart inkluderer flere tidligere anerkendte underarter, bl.a. Panthera leo massaica.

Kilder og eksterne henvisninger 

Løver

fr:Lion des Massaïs
Akmensbroen

Akmensbroen (), tidligere Oktoberbroen (), er en 503 meter lang og 27½ meter bred vejbro over floden Daugava i Riga, hovedstaden i Riga. Broen har en dobbeltsporet vejbane med et dobbeltspor til sporvognstrafik imellem sig.

Akmensbroen påbegyndtes opført i 1955 på et sted over Daugava, hvor der siden 1896 havde været vejtrafik i form af forskellige pontonbroer, der var gået til enten på grund af krige eller kraftige ismassers bevægelse på floden. Der havde siden 1924 været planer om at opføre en varig fast forbindelse, og den 21. juli 1957 åbnedes broen for trafik, som dengang havde navnet Oktoberbroen.

Eksterne henvisninger 

 Akmensbroen på portalen citariga.lv 

Bygninger, konstruktioner og anlæg i Riga
Broer i Letland
Etableret i 1957
Broer opført i Sovjettiden
Neve Tzedek

Neve Tzedek (hebræisk: נְוֵה צֶדֶק) er et kvarter i den sydvestlige del af Tel Aviv, Israel. Det var det første jødiske kvarter, som blev bygget uden for Jaffas bymure. Kvarteret blomstrede, da Tel Aviv voksede sig stor. Herefter fulgte år med stilstand og kvarteret begyndte at forfalde.  Men i dag er Neve Tzedek et af Tel Avivs mest fashionable områder med de højeste ejendomspriser.

Historie 
Neve Tzedek blev grundlagt i 1887, hvilket var 22 år før Tel Aviv, som blev grundlagt i 1909. Byen blev grundlagt af jødiske familier, som ønskede at flytte fra det overbefolkede Jaffa.

I starten af 1900-tallet flyttede mange kunstnere og forfattere til kvarteret. En af dem som flyttede til området var forfatteren Shmuel Yosef Agnon, som senere vandt Nobelprisen i litteratur.

I slutningen af 1980erne begyndte man at renovere og frede mange af de ældre bygninger i Neve Tzedeks.

Tel Aviv
Kvarterer
Florentin

Florentin (hebræisk: פלורנטין) er et kvarter i den sydlige del af Tel Aviv, Israel. Kvarteret er opkaldt efter David Florentin, som var en græsk jøde, der købte området i slutningen af 1920-erne.

Historie 
Området blev opkøbt i 1920-erne af The Salonika-Palestine Investment Company. Organisationen blev dannet i 1920 af jøder i Salonika, Grækenland, som ønskede at udvikle handelsmæssige relationer med jødiske bosættere i Palæstina. Efter Første verdenskrig blev jøderne i Salonika forfulgt, byens jødiske kvarter blev ødelagt, og mere end 53.000 jøder blev hjemløse. I 1924 sendte The Salonika-Palestine Investment Company en delegation til Palæstina for at købe land ved Jaffa. På grund af lovgivning blev det ikke muligt at bygge noget i området før 1933. Det år godkendte bystyret i Jaffa, at der måtte opføres mindre industrivirksomheder og drives handel i kvarteret. Små fabrikker og værksteder åbnede hurtigt, og det betød, at de mange immigranter, som kom til landet i den periode, havde mulighed for at sikre sig et levegrundlag.

Eksterne henvisninger og kilder 

Tel Aviv
Kvarterer
Adams fest

Adams fest er en ungdomsroman fra 2000 af den danske forfatter Martin Petersen. Den foregår i slutningen af Balkankrigen i 1990'erne, og der er ruiner over alt. Adam husker ikke noget efter krigen. Han møder en pige ved navn Sandra, da han ikke kan huske hvad han selv hedder, giver Sandra ham navnet Adam. Han forelsker sig i Sandra. Bogens hovedperson fortæller i jeg-form.

Eksterne kilder og henvisninger
 Anmeldelse på Fortællingen.dk

Ungdomsromaner
Rosetbakkelse

En rosetbakkelse er et tyndt småkagelignende friturestegt bagværk af svensk og norsk oprindelse. Rosetbakkelser laves traditionelt i tiden op til jul. De er lavet ved hjælp af en kompliceret designet jernform, i Sverige kaldet et struvjärn. Formen opvarmes til en meget høj temperatur i fritureolie, den dyppes i bakkelsedejen, der består af hvedemel, æg, sukker og fløde; så genneddykkes den i den varme olie for at dejen skal blive til en sprød skal rundt om formen. Jernformen løftes op af olien efter kort tid, og rosetten adskilles fra formen. Normalt dyppes rosetbakkelser i enten glasur eller sukker. I Finland kan rosetbakkelser serveres på valborgsaften i stedet for det traditionelle tippaleipä.

Mad fra Sverige
Julebag
Finner

Finner (finsk: suomalaiset; svensk: finländare) er traditionelt betegnelsen for folk, der bor i Finland. Parallelt hermed henviser betegnelsen til et folkeslag, der historisk set er associeret med Finland eller Fennoskandia.

Som det gælder for de fleste folkeslag, er der flere definitioner på finner. I alle definitioner indgår imidlertid den finsktalende del af den finske befolkning. Man ser også ofte, at den finsktalende del af Sveriges befolkning hører til finnerne, mens det er mere kontroversielt, at nogle også medregner den svensktalende befolkningsgruppe i Finland. Andre mindre grupper, der nogle gange henregnes til finnerne, er kvenerne i Norge, tornedalerne på den svenske side af Torne älv samt finskingermanlændingene i Rusland. Finnerne kan opdeles efter dialekt i stammer (finsk: heimo), men denne opdeling har mistet meget af sin betydning med de øgede indre vandringer i det seneste århundrede.

Lingvistisk er finsk, der tales af majoriteten af finnerne, et uralsk sprog og tættest beslægtet med estisk og karelsk, mens svensk, der tales af de svensktalende finner, er helt forskelligt fra finsk, idet dette sprog tilhører den indoeuropæiske sproggruppe. Finsk har låneord fra svensk, germanske sprog og andre indoeuropæiske sprog, mens svensk kun har enkelte låneord fra finsk.

Nogle forskere har hævdet, at finner genetisk set "har vist sig at afvige betragteligt fra andre europæiske befolkningsgrupper". De er dog tæt beslægtede med andre europæere; deres særpræg henføres til en lav befolkningstæthed i deres forhistorie.

Noter

Eksterne henvisninger 

 Gennady P. Luzin, Michael Pretes, Vladimir V. Vasiliev: "The Kola Peninsula: Geography, History and Resources" (Arctic, Vol 47, No 1 (1994); s. 1-15)  (engelsk)
 Päivi Maaranen: "Human touch, natural processes: The development of the rural cultural landscape in southern Finland from past to present" (Fennia 180: 1–2; s. 99–109; Helsinki 2002 ; ) (engelsk)
 Pauliina Raento & Kai Husso: "Cultural diversity in Finland" (Fennia 180: 1–2; s. 151–164; Helsinki 2001; ) (engelsk)
 John Westerholm: "Populating Finland" (Fennia 180: 1–2; s. 123–140. Helsinki 2002 ; ) (engelsk)

 
Personer fra Finland